Café Demetz

Café Demetz ie un di plu vedli cafeies de Urtijëi tl raion da jì a pé.

 Storia 
La cësa dl café ie unida fata su l ann 1935 da Filomena Demetz da Pilat (1898-1972). Mena da Pilat, nscila ti dijovun, fova na conditera y ova mparà l mestier a Bulsan pra l café Streitberger. Dopro ovela giaurì n café tlamà "Zuckerbäcker" tla cësa Nueva Pedetliva ulache ie sën l restaurant Rosticceria. Tl 1935 ala cumprà n toch de grunt dl Pedetliva y fat su na cësa cun n gran café che ie sën l Café Demetz. 

Ntan la viera dal 1943 al 1945 ova la firma Eccel de Bulsan tëut n afit la cësa per meter a segur i stofes dala bombes. 

Dal 1945 al 1947 à l conditer Pepi Picha menà inant l café. Dal 1947 al 1951 à Mena da Pilat y si sor Anna inò menà inant la butëiga y dal 1951 al 1954 Martl Demetz dl Beché y si fëna Maly. Dal 1955 à l fra Julius de Martl cun si fëna Fanny tëut l café. Tl 1974 ie mort Julius y Fanny à menà inant l Demetz fina al 1987. 

L ann 1954 ie stata metuda su tl Café Demetz la sezion unida dl CAI cun l AVSMonica Moroder: Articul sun l liber „50 ani Lia da Mont de Gherdeina AVS-CAI. Calënder de Gherdëina 2005, pl. 190..

L ann 1959 ie stat metù su tl Café Demetz l Club dal SciohClub dal Scioh tl Café Demetz (foto).

Mena da Pilat ova maridà l ann 1937 l ferlëigher Walter Purger. I patrons de cësa ie la familia Purger y l nepot Dieter Comploi Purger à menà inant l café dal 1987 al 2001. Da ntlëuta ie l café menà da Helmuth Franzelin.
 Notes 

 Bibliografia 
  Erica Senoner, Matilde Pezzei, Marta Mussner: Ëiles de Gherdëina. Stories de vita de ëiles de Gherdëina, zacan y al didancuei. Chemuns de Gherdëina 2001, pl. 48.
 Weblinks 
 Vedla fotos dl Café Demetz coche l fova. 

Categoria:Urtijëi